钦定古今图书集成/历象汇编/岁功典/第069卷 > 《江南志书》 > 松江府
## 钦定古今图书集成/历象汇编/岁功典/第069卷 > 《江南志书》 > 松江府

八月十八日，俗谓潮生日。有至浦口纵观者。二十四
日，割新稻，谓之开稻门以祀灶。是月田家祀先农，醵
钱为会，曰青苗社，亦曰谢天节。白露日雨，主损菜。谚
云：“白露日雨到一处坏一处。”俗言：二十四日上午雨
为灶上荒，言米贵也。下午雨则灶下荒，言薪贵也。秋
分日在社前，则田有收而谷贱。社日在秋分前，则田
无收而谷贵。谚云：“分了社，白米遍天下。社了分白米
如锦墩。”是月露下而雨，为淋露雨。